ཤར་གྱི་པདྨ་ཟེར་མི་བོད་སྒྲའི་གླུ་གཞས་འདི་ལྷུན་རྩེ་རྫོང་ཁག་ཀུར་སྟོད་རྒེད་འོག་རྟ་སྦིས་གཡུས་ཚན་གྱི་ཨམ་སྲུ་ཚུ་གིས་སྦེ་འཐེནམ་ཨིནམ་ད་གླུ་གཞས་འདི་མཚའོ་སྦུགས་ལས་མེ་ཏོག་པདྨའི་སྦུབ་ལས་སྐུ་འཁྲུངས་མི་ཨུ་རྒྱན་གུ་རུ་རིན་པོ་ཆེ་དང་ཁོ་གི་གསང་ཡུམ་མཁའ་འགྲོ་གཉིས་ཀྱི་སྐོར་ལས་མས།གླུ་གཞས་འདི་ནང་གུ་རུ་རིན་པོ་ཆེ་འདི་མཚོའི་སྦུགས་ནང་མེ་ཏོག་པདྨ་ལས་སྐུ་འཁྲུངས་ཏེ་མཁའ་འགྲོ་ཡེ་ཤེས་མཚོ་རྒྱལ་དང་ལྷ་ལྕམ་མནྡ་ར་བ་གཉིས་ཀྱི་སྦུགས་ལུ་བཞུགས་ཏེ་ཡོད་འདུག་ཟེར་མས།མཇུག་གི་ཚིགས་བཅད་འདི་ནང་ཞབས་དྲུང་རིན་པོ་ཆེ་འདི་གུ་རུ་རིན་པོ་ཆེའི་ཕྱག་ཞུ་མི་བཟུམ་ཅིག་སྦེ་བཀོད་ཡོདཔ་ད་མདོར་བསྡུ་བ་ཅིན་འདི་ནང་བྱིན་རླབས་ཅན་གྱི་བླམ་ཨུ་རྒྱན་རིན་པོ་ཆེ་ལུ་བསྟོད་པ་སྦེ་ཕུལཝ་མས།